ROMANIA

JUDEŢUL MUREŞ

COMUNA ACĂŢARI

CONSILIUL LOCAL

H O T Ă R Â R E A NR.47

din 25 iulie 2017

privind aprobarea Contractului pentru finanțarea în cadrul Programului de cadastru și carte funciară a lucrărilor de înregistrare sistematică a terenurilor

 Consiliul local al comunei Acățari,

 Văzând expunere de motive nr.4741 din 19 iulie 2017 și Raportul de specialitate nr.4747 din 19 iulie 2017,respectiv avizul comisiei de specialitate;

 Ținând cont de:

* prevederile art.34 alin.(2) din Legea nr.273/2006,privind finanțele publice locale,cu modificările și completările ulterioare,
* prevederile art.9 alin.(34^1)-34^12) din Legea cadastrului și publicității imobiliare nr.7/1996,republicată cu modificările și completările ulterioare,
* prevederile Ordinului nr. 819/2016 din 28 iulie 2016,privind aprobarea Procedurii şi a modalităţii de alocare a sumelor, precum şi raportarea de către beneficiari a stadiului de execuţie a lucrărilor pentru lucrările de înregistrare sistematică iniţiate de unităţile administrativ-teritoriale,cu modificările și completările ulterioare
* prevederile Legii nr. 98/2016 din 19 mai 2016, privind achiziţiile publice

În temeiul dispoziţiilor art.45, alin.(1) si ale art.115, alin.(1), lit. b) din Legea administraţiei publice locale nr.215/2001, republicată, cu modificările si completările ulterioare,

 H o t ă r â ș t e:

 Art.1.Se aprobă contractul pentru finanțarea în cadrul Programului național de cadastru și carte funciară a lucrărilor de înregistrare sistematică inițiate de comuna Acățari,înregistrat sub nr.4188/20.06.2017 la Primăria comunei Acățari și nr.6174/20.06.2017 la OCPI Mureș.

 Art.2.După stabilirea sectoarelor cadastrale de către OCPI cu Primăria Acățari ,care fac obiectul contractului de achiziție publică a serviciilor de înregistrare sistematică a imobilelor , se aprobă începerea procedurii de licitație pentru desemnarea executantului lucrărilor.

 Art.3.Primarul comunei împreună cu Biroul financiar contabil vor duce la îndeplinire prevederile prezentei.

 Art.4.Prezenta se comunică:Primarului comunei Acățari,Instituției Prefectului-jud.Mureș,OCPI Mureș și se aduce la cunoștință publică,conform prevederilor legale.

 Preşedinte de şedinţă

 More Tibor

 Avizat ptr.legalitate,

 Secretar,

 Józsa Ferenc